ANDREW WOMMACK EVANKELIUMIN ÄÄRELLÄ
OPETUSTA DAAVIDISTA 7/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle. Jatkan opetussarjaani Daavidista.
Minulla on tästä aiheesta saatavilla uusi kirja, ja olen siitä innoissani, -
koska olen oppinut Daavidin elämän kautta paljon siitä, -
mitä kannattaa tai ei kannata tehdä. Se on säästänyt minut vaikeuksilta.
Monilla on vaikeuksia, koska he yrittävät keksiä pyörän uudestaan.
He eivät ota oppia muiden elämästä, vaan tekevät kaikki virheet uudestaan.
He oppivat kaiken kantapään kautta. Sillä tavalla toki oppii asioita, -
mutta on parempikin tapa. Voimme lukea Jumalan Sanaa.
Raamatun kertomukset on kirjoitettu, jotta voisimme ottaa niistä oppia.
Olen oppinut Daavidin elämästä joitakin todella upeita asioita.
Olemme nyt opetussarjani kolmannessa asiakokonaisuudessa.
Tässä kolmannessa opetuksessa vertaan toisiinsa kolmea kuningasta.
Ensimmäinen heistä on Saul, Israelin ensimmäinen kuningas.
Vertaan häntä hänen seuraajaansa Daavidiin sekä Absalomiin, -
Daavidin poikaan. Nämä kuninkaat eroavat toisistaan monin tavoin, -
ja heitä vertailemalla voi oppia paljon asioita.
Vertailen Saulia, Daavidia ja Absalomia neljässä eri asiassa.
Olen jo käsitellyt jaetta 1. Sam. 13:14, jossa Samuel sanoi Saulille: -
"Mutta nyt sinun kuninkuutesi ei ole pysyvä. Herra on etsinyt itselleen -
mielensä mukaisen miehen, ja hänet on Herra määrännyt kansansa -
ruhtinaaksi, koska sinä et noudattanut käskyä, minkä Herra sinulle antoi."
Samuel puhuu Daavidista, joka oli Herran mielen mukainen mies.
Se sanotaan Raamatussa ainakin kahdesti.
Mikä sitten teki Daavidista erityisen? Miten hän erosi Saulista?
Entä pojastaan Absalomista?
Otan esille neljä tärkeää piirrettä, jotka tekevät Daavidista -
Jumalan mielen mukaisen miehen. Niitä voisi toki löytää enemmänkin.
Uskon, että mekin voimme omaksua nämä asiat.
Jos omaksumme nämä Daavidin asenteet, -
meistäkin tulee Jumalan mielen mukaisia miehiä ja naisia.
Eikö olisikin hienoa, jos hautajaisissasi joku sanoisi, -
että eläessäsi olit todella Jumalan mielen mukainen ihminen?
Mitkä neljä asiaa siis tekivät Daavidista Jumalan mielen mukaisen?
Ensimmäinen asia on se, että kyse on sydämen asenteesta.
Se saattaa kuulostaa itsestään selvältä, mutta haluan sanoa, -
että jos joku on Jumalan mielen mukainen, se näkyy hänen teoissaan.
Silti kyse ei ole hänen teoistaan, vaan hänen sydämensä asenteesta -
ja hänen suhteestaan Jumalaan.
Kaikki alkaa sydämen asenteesta.
Nykyisin yhteiskuntamme ja erityisesti uskonnolliset piirit -
korostavat tekoja niin paljon, että sydämen asenne jää huomiotta.
Jos kuitenkin haluat olla Jumalan mielen mukainen, ei riitä, -
että teet oikeita asioita, vaan sinun on oltava oikeanlainen ihminen.
Tiedän, että tämä on jonkun mielestä saman asian toistoa, -
mutta haluan vain korostaa, että kaikki lähtee sisimmästä.
Jumalan mielen mukaisuus tapahtuu sisimmässämme.
Se heijastuu tekoihimme, -
mutta tekomme eivät kuvasta suoraan sydämemme asennetta.
Daavidia sanottiin Jumalan mielen mukaiseksi mieheksi, -
vaikka hän teki aviorikoksen ja yritti peitellä sitä murhalla.
Puhun siitä myöhemmin lisää.
En siis väitä, että Daavid teki aina kaiken täydellisesti.
Silti hän oli Jumalan mielen mukainen. Kaikki me teemme virheitä, -
enkä hyväksy ihmisten velttoilua tai sitä, etteivät he palvele Jumalaa, -
mutta me kaikki olemme vajavaisia jossakin asiassa.
Kiitos Herran, en ole tehnyt aviorikosta tai murhaa enkä aiokaan tehdä, -
mutta minäkin teen virheitä. Joskus toimin vastoin sitä, -
minkä koen sydämessäni oikeaksi, jos minua painostetaan.
Paineen alla teen päätöksiä oman ymmärrykseni varassa, -
enkä kuuntele Jumalaa sillä tavoin kuin minun pitäisi.
Arvostelun pelosta en ole aina tehnyt asioita, jotka olisi pitänyt tehdä.
Tiedän, että jo tämän myöntäminen saa aikaan arvostelua.
Olen tässä parempi ja vahvempi kuin ennen, mutta silti teen virheitä.
Emme siis voi arvioida, onko joku Jumalan mielen mukainen ihminen -
vain hänen tekojensa perusteella. Meidän pitää katsoa syvemmälle.
Kerron tästä esimerkin. Järjestömme toiminnan alkuvaiheessa -
meillä oli vasta pari työntekijää, ja yksi heistä oli eräs mies.
Hän oli todella hyvä tyyppi.
Hän loi jossakin asioissa perustan, jolle rakennamme yhä.
Hän oli uskollinen mies, joka oli kohdannut Herran.
Hän oli tehnyt minulle töitä vuosia, mutta yhtäkkiä asiat muuttuivat.
Ennen hän oli tehnyt enemmänkin kuin sen, mistä maksoin hänelle.
Hän ei koskaan valittanut, vaan oli aina paikalla, kun häntä tarvittiin.
Sitten hän alkoi yhtäkkiä katoilla. Häntä ei löytynyt mistään.
Hän saattoi pitää 2―3 tunnin mittaisia lounastaukoja -
tai käydä parturissa työajalla.
Nämä asiat olivat ristiriidassa hänen aiemman toimintansa kanssa.
Puhuin asiasta hänen kanssaan, mutta tilanne ei muuttunut, -
ja mittani alkoi olla täysi.
Olisin voinut irtisanoa hänet, koska hän ei tehnyt töitään, -
mutta harkitsin asiaa vielä, koska tunsin hänen sydämensä.
Voisi sanoa, että hän oli Jumalan mielen mukainen mies.
Hän rakasti Jumalaa ja oli uskollinen ja suoraselkäinen.
Hänen tekonsa olivat ristiriidassa hänen todellisen luonteensa kanssa.
Sen sijaan, että olisin hätiköinyt tässä asiassa ja irtisanonut hänet, -
lähestyin asiaa hänen sydämensä asenteesta käsin.
Sanoin hänelle, että hän toimi todellisen luonteensa vastaisesti.
Tunsin hänet ja tiesin, millainen mies hän oli, -
mutta viimeisten kuukausien aikana hän oli ollut kuin eri mies.
Kysyin, oliko jokin vialla ja voisinko auttaa häntä jotenkin.
Hän ei koskaan avautunut minulle, mutta hän myönsi, että olin oikeassa.
Hän myönsi antaneensa yksityiselämänsä häiritä työtään -
ja kohdelleensa minua väärin, mutta lupasi, ettei se toistuisi.
Hän piti sanansa ja jatkoi työssään vielä vuosia, kunnes muutti muualle.
Hän sanoi, että hänen yksityis- elämänsä häiritsi hänen työtään, -
ja myöhemmin hänen avioliittonsa päättyi eroon.
Tästä päättelen, että hänellä oli tuolloin ongelmia kotona.
Ne vaivasivat häntä, eikä hän pystynyt keskittymään työhönsä.
Hän siis toimi väärin, mutta hänen sydämensä asenne oli yhä oikea.
Siksi käsittelin asiaa hänen sisimmästään käsin.
Hänen toimintansa muuttui, eikä hän aiheuttanut enää ongelmia.
Minulla on ollut myös työntekijöitä, joiden sydämen asenne on väärä.
Heille voi sanoa monenlaisista asioista ja käskeä heitä -
lopettamaan valittamisen ja arvovaltani kyseenalaistamisen, -
mutta jos heidän asenteensa on väärä, heidät voi saada alistumaan, -
mutta myöhemmin sama ongelma nousee esiin uudestaan.
Heillä pitää olla sisimmässään halu tehdä työtä ja menestyä, -
muuten heidän kanssaan on jatkuvasti jotain ongelmia, -
joita saa olla ratkomassa. Jos näen ihmisen, -
jonka sydän on katkera ja asenne pielessä, -
olen sitä mieltä, että hänen on aika siirtyä eteenpäin.
Useimmat eivät ajattele näin, vaan arvioivat niin muita ihmisiä -
kuin itseäänkin vain tekojen mukaan.
En väitä, etteivät teot ja sydämen asenne liittyisi toisiinsa lainkaan.
"Sillä niinkuin hän mielessään laskee, niin hän menettelee", Snl. 23:7.
Ajatuksesi määrittävät elämäsi suunnan.
Sydämesi ohjaa elämäsi suuria linjoja, -
mutta saatat myös tehdä satunnaisia virheitä.
Stressi, pelko ja monet muut asiat voivat saada sinut tekemään virheitä.
Se ei tarkoita, että sydämesi asenne olisi pielessä, -
vaan että annoit järkesi sekaantua asiaan ja kuuntelit muiden neuvoja, -
toimit pelosta käsin tai et antanut Herralle Hänelle kuuluvaa paikkaa.
Jumalan mielen mukaisuus liittyy kuitenkin sydämeen.
Jos siis keskittyisimme sydämeemme yhtä paljon kuin tekoihimme, -
juurtuisimme armoon ja olisimme todella lähellä Jumalaa, -
tekommekin muuttuisivat sen seurauksena.
Tekomme muuttuvat automaattisesti, kun sydämemme tila on oikea.
Joillekin teistä tämä on itsestään selvää, -
mutta uskon, että useimmat meistä keskittyvät pelkkiin tekoihin.
Jotkut mukautuvat toisten tahtoon ja toimivat sen mukaan, -
ja koska he noudattavat sääntöjä, he eivät tiedosta, -
että ovat sydämessään katkeria ja vihaisia näitä ihmisiä kohtaan.
He puhuvat pahaa selän takana, mutta ovat ystävällisiä kasvotusten.
Se on tekopyhyyttä. Se on sydämen asia, enkä pidä siitä.
Uskon, että Jumalan mielen mukainen mies tai nainen tekee -
oikeita asioita täydestä sydämestään. Voit tehdä virheitä matkan varrella, -
mutta jos sydämesi tila on oikea, sinun ei tarvitse olla turhan ankara -
itseäsi kohtaan ja ajatella olevasi kamala ihminen.
Jos olet syntynyt uudesti, Jumala on antanut sinulle uuden sydämen -
ja kirjoittanut siihen lakinsa.
Jos olet todella syntynyt uudesti, haluat tehdä oikein, -
mutta aina tuon halun toteuttaminen ei onnistu, monestakaan syystä.
Uskonto, lait ja tuomitseminen itse asiassa herättävät synnin eloon.
Synti tuottaa sitten lisää tuomiota ja kuolemaa.
Uskonto siis saa meidät epäonnistumaan.
Olen puhunut siitä paljon.
Joskus taas pelko ihmisten hyväksynnän menettämisestä -
saa meidät toimimaan omaa sydäntämme vastaan.
Nuorena toimin pastorina Coloradon Pritchettissä.
Se oli toinen seurakunta, jossa olin pastorina.
Useimmat vanhimmiston jäsenet korjasivat vehnäsatoa.
He kulkivat sadonkorjuun mukana ja olivat poissa puolet vuodesta.
Tämän vuoksi he halusivat nimittää vanhimmistoon uuden jäsenen.
He ehdottivat uudeksi jäseneksi erästä miestä, -
jotta minulla olisi joku apunani, kun he olivat sadonkorjuussa.
Vastasin heille, etten halunnut tätä miestä vanhimmistoon.
Minulla ei ollut mitään häntä vastaan, itse asiassa hän oli ystävällinen.
Luonnollisessa mielessä kaikki näytti hyvältä, mutta en kokenut rauhaa.
Kol. 3:15 "Ja vallitkoon teidän sydämissänne Kristuksen rauha".
En halunnut toimia sydäntäni vastaan, mutta he painostivat minua.
He kysyivät minulta, mikä hänessä oli vikana, enkä osannut sanoa.
En vain kokenut, että Jumala olisi johtanut minua siihen suuntaan.
Olin kuitenkin nuori, ja he olivat minua vanhempia, -
ja ehdotus vaikutti järkevältä. Seurakunta tarvitsee vanhimpia.
Heidän painostuksensa vuoksi otin tuon miehen vanhimmistoon.
Sitten muut vanhimmistoveljet lähtivät sadonkorjuuseen.
Kun he olivat poissa, tuosta miehestä tuli kuin saatanan ruumiillistuma.
Hän väitti, että käytin huumeita, varastin rahaa ja olin humalassa.
Hän valehteli minusta koko ajan. Hän ei ollutkaan enää mukava, -
vaan hyökkäsi minua vastaan jokaisessa käänteessä.
Kun se tapahtui, muistin, että olin tiennyt sydämessäni, -
ettei häntä olisi pitänyt nimittää, en vain tiennyt syytä siihen.
Naiset ovat parempia kuuntelemaan sisäistä intuitiotaan, -
mutta meidän miesten on aina oltava niin järkeviä ja loogisia.
Koska minulla ei ollut hyvää syytä sanoa, ettei näin pitäisi tehdä, -
suostuin tekemään asian, jonka tiesin olevan väärin.
Kun näin, miten kaikki päättyi, päätin vakaasti, -
etten enää koskaan rikkoisi sydämessäni olevaa rauhaa, -
vaikkei minulla olisi siihen hyvää syytä. Se oli tärkeä opetus.
Uskon, että Daavidilla oli tällainen sydämen asenne -
ja oikea suhde Jumalaan. Toki hän välillä eksyi tieltä.
Se, että hän teki aviorikoksen Batseban kanssa, oli kamala asia, -
samoin se, että hän murhasi Batseban aviomiehen salatakseen aviorikoksen.
Niiden mielestä, jotka keskittyvät vain tekoihin, Daavid ei voinut olla -
Jumalan mielen mukainen mies, mutta Raamatun mukaan hän oli.
Toisaalta Raamatussa ei mainita, että Saul olisi tehnyt aviorikoksen.
Toki hän saattoi tehdä niin, mutta ainakaan sitä ei mainita -
yhtenä syynä siihen, että Jumala hylkäsi hänet.
Myöskään Daavidin poika Absalom, josta tuli kuningas hänen jälkeensä, -
ei tiettävästi tehnyt aviorikosta, ainakaan sitä ei mainita Raamatussa -
eikä se ole syy siihen, että Jumala tuomitsi Absalomin.
Tuossa mielessä Saulin ja Absalomin teot olivat itse asiassa -
parempia kuin Daavidin, -
mutta silti Daavid oli heistä se, joka oli Jumalan mielen mukainen.
Teot heijastavat sydämen tilaa, mutta kaikki tekevät joskus virheitä -
stressin, painostuksen tai muiden asioiden vaikutuksesta.
Daavidin suhde Jumalaan oli kuitenkin pääosin kunnossa, -
ja langettuaan syntiin hän nöyrtyi, teki parannuksen -
ja kantoi vastuun teostaan. Puhun tästä lisää myöhemmin.
Tuo teko Batseban kanssa oli sivujuonne Daavidin elämän tiellä.
Yleensä ottaen Daavid rakasti Jumalaa, oli sitoutunut Jumalaan -
ja etsi Jumalan hyväksyntää, ei ihmisten.
Daavidin sydämen asenne oli oikea.
Jos haluat olla Jumalan mielen mukainen, älä keskity vain siihen, -
että teet kaiken oikein. En toki tarkoita, -
että voit tehdä mitä tahansa sinua huvittaa, -
sillä teot ovat heijastusta sydämesi tilasta.
Jaak. 2:20 "Usko ilman tekoja on voimaton". Tekojakin siis tarvitaan.
Sydämesi asenne ja suhteesi Jumalaan ovat kuitenkin tärkeämpiä -
kuin se, mitä teet.
Voit päätyä ojasta allikkoon, jos kuvittelet voivasi tehdä -
mitä lystäät, kunhan vain sydämesi asenne on kunnossa.
Jos näin todella on, se tulee vaikuttamaan tekoihisi.
Näiden asioiden välillä on yhteys, mutta sinun tulee ymmärtää, -
että sydämesi suhde Jumalaan on tärkeämpi kuin tekosi.
Keskity sydämeesi. Monet keskittyvät pelkkään suorittamiseen.
He tekevät oikeita asioita, mutta heidän sydämensä voi huonosti.
1. Korinttolaiskirjeen luvuissa 12 ja 14 Paavali puhuu siitä, -
kuinka Pyhän Hengen lahjojen tulisi toimia.
Luvun 12 viimeinen jae sanoo: "Pyrkikää osallisiksi parhaimmista -
armolahjoista. Ja vielä minä osoitan teille tien, verrattoman tien."
Sitten hän jatkaa rakkaudesta: -
Vaikka puhuisimme ihmisten ja enkelien kielillä, -
vaikka meillä olisi kaikki mahdollinen viisaus, usko ja profeetallinen tieto, -
tai vaikka antaisimme kaiken omaisuutemme köyhille -
tai uhraisimme itsemme antamalla polttaa itsemme tulessa, -
mutta emme toimisi Jumalan rakkauden motivoimina, -
siitä ei olisi mitään meille hyötyä.
Uhristamme saattaisi olla hyötyä muille, mutta ei meille itsellemme.
Paavali haluaa siis sanoa, että on parempi tehdä oikeita asioita -
rakkauden tähden kuin vain tehdä oikeita asioita.
Hän ei sano, että rakkaus olisi tärkeämpi kuin armolahjat, -
vaan että kaikkein parasta on käyttää armolahjoja rakkaudessa.
Teot eivät siis ole tärkein asia, vaan sydän.
Ilmestyskirjan 2. luvussa Herra sanoi Efesoksen seurakunnalle, -
että se on tehnyt oikeita asioita, mutta hyljännyt ensirakkautensa.
Jos haluat olla Jumalan mielen mukainen mies tai nainen, -
sinun on lakattava keskittymästä pelkkiin tekoihin ja suorituksiin.
Tärkeintä ei ole päämäärä, -
vaan sydämesi tila ja se, kuinka saavutat päämääräsi.
Daavid erosi muista siinä, että hänen sydämensä tila oli oikea.
Hän ei ollut täydellinen, vaan eksyi pois raiteilta, -
mutta hän etsi Jumalaa ja katui syntiään, kun tuli siitä tietoiseksi.
Hänen läheinen suhteensa Jumalaan palautui ennalleen.
Daavid erosi näistä kahdesta muusta kuninkaasta ja useimmista ihmisistä, -
koska hän vaali henkilökohtaista ja läheistä suhdetta Jumalaan.
Jos haluat olla Jumalan mielen mukainen, keskity tähän suhteeseen, -
älä niinkään tekoihisi.
Se on iso asia. Jatkan tästä ensi jaksossa.
Rukoilen, että annat Jumalan puhua tästä sydämellesi.
Mene Jumalan eteen ja kysy, onko sydämesi asenne oikea.
Keskity suhteeseesi Jumalaan.
―Olit niin epätoivoinen... ―Eräänä iltana itkin -
ja menin ulos köysi mukanani. Puut näyttivät todella korkeilta.
Ajattelin, etten jaksanut enää, mutta tiesin, että jos tekisin sen, -
en koskaan tulisi näkemään Jumalaa. Minun oli pakko jaksaa.
ARMON KOHTAAMISIA
TOSITARINOITA JUMALAN IHMEELLISESTÄ ARMOSTA
Nimeni on Caroline. Kasvoin eräässä seurakunnassa, -
joka oli lakihenkinen lahko. Siellä oli paljon sääntöjä.
En koskaan kyseenalaistanut mitään, mitä meille opetettiin.
Lahkon johtaja sanoi, että Jumala puhui vain hänelle.
Erityisesti naisten tuli olla hiljaa, mutta kuulin Jumalan äänen.
Caroline sai veljeltään Andrewin opetuskasetteja.
Ajattelet, ettei Jumala toimi kauttasi, ellet tee kaikkea oikein.
Kaikki, mitä tarvitset ja haluat, tulee Jeesuksen armon kautta, -
ei omien ansioidesi vuoksi.
Jumalan armo ja voima sekä Jeesuksen veri -
ovat muuttaneet minut sisältä käsin. Kyse on armosta ja rakkaudesta, -
ei suorituksesta. Jumala rakastaa sinua ilman ehtoja!
Jes. 60:1 "Nouse, ole kirkas, sillä sinun valkeutesi tulee, -
ja Herran kunnia koittaa sinun ylitsesi."
Andrew Wommack Ministries valaisee Jumalan armoa.
Andrewin opetussarja Daavidista on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Daavidista" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös ladata opetuksen ilmaiseksi nettisivuiltamme.
Sieltä näet kaikki eri tavat, joilla voit saada opetuksen.
Sarjan kolmas osa kertoo kolmesta kuninkaasta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
"Evankeliumin äärellä" lähtee kiertueelle, ja olet tervetullut -
tapaamaan Andrewia johonkin näistä tapahtumista: -
Huhtikuussa hän on Torontossa, Detroitissa ja Chicagossa, -
toukokuussa Alankomaissa -
ja heinäkuussa Pohjois-Carolinassa, Washingtonissa ja Oklahomassa.
Lisätietoja tapahtumista alueellasi saat nettisivuiltamme.
MUUTA ELÄMÄSI. MUUTA MAAILMA.
Investoi Charis-raamattukouluun ja Andrew Wommackin työhön
Suomennos: Anni Lähteenmäki